Pededze (ciems)
Šis raksts ir par apdzīvotu vietu Pededzes pagastā. Par Aiviekstes pieteku skatīt rakstu Pededze. Šis raksts ir par apdzīvotu vietu Pededzes pagastā. Par Briedes pieteku skatīt rakstu Paktene. Pededze ir ciems Alūksnes novada Pededzes pagastā, pagasta centrs. Izvietojies pagasta vidusdaļā Naumovas strauta krastā pie autoceļa P42 30 km no novada centra Alūksnes un 227 km no Rīgas. Pededzē atrodas pagasta pārvalde, bibliotēka, tautas nams, feldšerpunkts, 2 veikali. Vēsturiski ciems veidojies kā pagasta centrs 8 km no Pededzes upes. 2022. gada augustā tika slēgta ciemā kopš 1938. gada bijusī pamatskola, bet 2023. gada maijā tika slēgts pasts. Te atrodas Valsts robežsardzes Viļakas pārvaldes Pededzes nodaļa. Ziemeļos no ciema pie autoceļa P42 atrodas robežkontroles punkts «Pededze», kuru slēdza 2023. gada 16. oktobrī, novirzot transporta plūsmu uz Terehovas un Grebņevas robežšķērsošanas vietām.